CELEX: 62011CA0199
Language: fi
Date: 2012-11-06 00:00:00
Title: Asia C-199/11: Unionin tuomioistuimen tuomio (suuri jaosto) 6.11.2012 (Rechtbank van koophandel te Brusselin (Belgia) esittämä ennakkoratkaisupyyntö) — Euroopan yhteisö v. Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV ja ThyssenKrupp Ascenseurs Luxembourg Sàrl (Euroopan unionin edustaminen kansallisissa tuomioistuimissa — EY 282 ja SEUT 335 artikla — Yhteistoimintajärjestelystä unionille aiheutuneen vahingon korvausta koskeva vaatimus — Euroopan unionin perusoikeuskirjan 47 artikla — Oikeus oikeudenmukaiseen oikeudenkäyntiin — Oikeus saada asiansa käsitellyksi tuomioistuimessa — Asianosaisten prosessuaalinen yhdenvertaisuus — Asetuksen N:o 1/2003 16 artikla)

12.1.2013   
            
            
               FI
            
            
               Euroopan unionin virallinen lehti
            
            
               C 9/14
            
         Unionin tuomioistuimen tuomio (suuri jaosto) 6.11.2012 (Rechtbank van koophandel te Brusselin (Belgia) esittämä ennakkoratkaisupyyntö) — Euroopan yhteisö v. Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV ja ThyssenKrupp Ascenseurs Luxembourg Sàrl
   (Asia C-199/11) (1)
   
   (Euroopan unionin edustaminen kansallisissa tuomioistuimissa - EY 282 ja SEUT 335 artikla - Yhteistoimintajärjestelystä unionille aiheutuneen vahingon korvausta koskeva vaatimus - Euroopan unionin perusoikeuskirjan 47 artikla - Oikeus oikeudenmukaiseen oikeudenkäyntiin - Oikeus saada asiansa käsitellyksi tuomioistuimessa - Asianosaisten prosessuaalinen yhdenvertaisuus - Asetuksen N:o 1/2003 16 artikla)
   2013/C 9/20
   Oikeudenkäyntikieli: hollanti
   
      Ennakkoratkaisua pyytänyt tuomioistuin
   
   Rechtbank van koophandel te Brussel
   
      Pääasian asianosaiset
   
   
      Kantaja: Euroopan yhteisö
   
      Vastaajat: Otis NV, General Technic-Otis Sàrl, Kone Belgium NV, Kone Luxembourg Sàrl, Schindler NV, Schindler Sàrl, ThyssenKrupp Liften Ascenseurs NV ja ThyssenKrupp Ascenseurs Luxembourg Sàrl
   
      Oikeudenkäynnin kohde
   
   Ennakkoratkaisupyyntö — Rechtbank van koophandel te Brussel — EY 282 artiklan (nykyinen SEUT 335 artikla) tulkinta — Euroopan unionin edustaminen kansallisissa tuomioistuimissa — Vahingonkorvausvaatimus — Säännöt, joita sovelletaan, kun toimielimet esittävät tällaisen vaatimuksen
   
      Tuomiolauselma
   
   
               1)
            
            
               Pääasiassa kyseessä olevan kaltaisissa olosuhteissa unionin oikeutta on tulkittava siten, ettei se ole esteenä sille, että Euroopan komissio edustaa Euroopan unionia kansallisessa tuomioistuimessa, jonka käsiteltäväksi on saatettu siviilioikeudellinen kanne, jolla vaaditaan korvaamaan vahinko, joka on aiheutunut unionille EY 81 ja SEUT 101 artiklassa kielletystä yhteistoimintajärjestelystä tai menettelytavasta, jolla on voinut olla vaikutusta tiettyihin unionin eri toimielinten ja elinten tekemiin julkisiin hankintasopimuksiin, eikä ole tarpeen, että komissiolla on jälkimmäisten tässä tarkoituksessa antama valtuutus.
            
         
               2)
            
            
               Euroopan unionin perusoikeuskirjan 47 artikla ei estä sitä, että Euroopan komissio nostaa unionin nimissä kansallisessa tuomioistuimessa kanteen, jolla vaaditaan korvaamaan vahinko, joka on aiheutunut unionille sellaisesta yhteistoimintajärjestelystä tai menettelytavasta, jonka EY 81 artiklan tai SEUT 101 artiklan vastaisuus on todettu kyseisen toimielimen päätöksellä.
            
         
      (1)  EUVL C 219, 23.7.2011.